આ અંગે ભોગ બનેલી 22 વર્ષીય પર પ્રાંતિય મહિલાએ પોલીસ મથકે જાહેર કરેલી વિગતો મુજબ મૂળ મધ્યપ્રદેશની આ મહિલા તેના પતિ, બહેનો અને અન્ય પરિવાર સાથે અમરેલી જિલ્લામાં રહે છે અને તેમના અન્ય સગાઓ નજીકના ગામોમાં જ રહીને આ તમામ લોકો ખેતી કામ કરે છે. તા. 15ના રક્ષાબંધનના અતિ પવિત્ર તહેવારના દિવસે રર વર્ષીય પરિણીતા પોતાના પતિની રજા લઈને નજીકના ગામ અડતાળામાં પોતાના ભાઈને રાખડી બાંધવા ગઈ હતી અને સાંજે ઘરે પરત ફરતા મોડું થઈ ગયું હોવાના કારણે લાઠીના લુવારીયા ગામે પરત આવી ત્યારે તેના પતિ વાડીએ હાજર નહોતા.